English: Thank you for the points - a number of similar points to Angela Burns, and some novel ones as well. In terms of the workforce challenge, as I say, we recognise it. In every statement that I make in this Chamber, every set of questions, I expect to get asked about the workforce challenges. These are challenges that are not unique to Wales, but we have a responsibility to help navigate our way through. I recognise the challenge about district nurses, even though other forms of community nurses have increased in number, and the challenge always is: how do we provide the right service so it is available for citizens so they can get good quality care, advice and support? Actually, nurses are really important keeping people out of hospital as well as caring for them where they are. We're making better and better use of the skills of the nursing profession both to triage and to support people and to keep them in their own homes for longer, with more independence. Actually, nursing staff are crucial, of course, to making extra beds work within an acute setting. There's always a challenge about how and what you flex. Some of the staff within the system are prepared to work longer hours, but for a period of time. You can't expect that level of activity to go on through the whole year in addition to the potential to have proper contract and agency arrangements as well. Now, the challenge always is about understanding the financial demand that brings as well, but there is a need - if you need extra beds and extra surge capacity around how you staff, that has to be part of the planning process. That's why we expect every health board, with their local authority and service partners, to understand what they're doing in the whole plan. I have to confirm that, with social workers, we're seeing more social workers placed in hospitals as part of the team. It isn't simply about organising and taking people in different parts of the system. We know there's a challenge with the social workforce about our numbers, but actually there's a recognition that it's a better place to have more social workers there as part of that team to help support people to return to the community. In terms of admission to any facility, it will have to be the clinician or the team of clinicians that makes that choice. It won't be driven by points of view abut finance; it will be driven by what is clinically the appropriate place for someone to receive and take part in care. Finally, I want to deal with perhaps the main new point you make, about elective admissions and elective activity. We know that, in the winter, we actually see a significant amount of elective activity take place. It isn't true to say that no elective activity takes place in the winter. There are compromises with unscheduled care when there's an increase in bed capacity taken up though unscheduled care, but elective activity still takes place. In fact, last winter, comparing January to March in 2016 with January to March in 2015, we saw more than 4,000 additional elective procedures take place within NHS Wales, so there's a real need to continue to see more activity take place to make sure that people don't wait unacceptable lengths of time. I don't want to stray into an entirely different point, but I recognise the challenge and pressure of elective activity in the winter, and some of the £15 million of resource we've given out will go into supporting elective activity through the winter.
Welsh: Diolch am y pwyntiau - nifer o bwyntiau tebyg i rai Angela Burns, a rhai newydd hefyd. O ran yr her yn ymwneud â'r gweithlu, fel y dywedais, rydym ni'n cydnabod hynny. Ym mhob datganiad rwyf yn ei wneud yn y Siambr hon, pob cyfres o gwestiynau, rwy'n disgwyl cael fy holi am yr heriau yn ymwneud â'r gweithlu. Mae'r rhain yn heriau nad ydynt yn unigryw i Gymru, ond mae gennym gyfrifoldeb i geisio eu datrys. Rwy'n cydnabod yr her o ran y nyrsys ardal, er bod mathau eraill o nyrsys cymunedol wedi cynyddu o ran nifer, a'r her bob amser yw: sut yr ydym ni'n darparu'r gwasanaeth cywir fel ei fod ar gael i ddinasyddion, er mwyn iddyn nhw gael gofal, cyngor a chefnogaeth o ansawdd da? A dweud y gwir, mae nyrsys yn bwysig iawn wrth gadw pobl draw o'r ysbyty yn ogystal â gofalu amdanyn nhw ble maen nhw. Rydym ni'n gwneud defnydd gwell o lawer o sgiliau'r proffesiwn nyrsio i frysbennu ac i gefnogi pobl a'u cadw yn eu cartrefi eu hunain am gyfnod hirach, a chael mwy o annibyniaeth. A dweud y gwir, mae staff nyrsio yn hanfodol, wrth gwrs, i sicrhau bod gwelyau ychwanegol yn gweithio'n effeithiol mewn lleoliad acíwt. Ceir bob amser her o ran sut yr ydych chi'n mynd ati i fod yn hyblyg a beth ydych chi'n bod yn hyblyg yn ei gylch. Mae rhai o'r aelodau staff o fewn y system yn barod i weithio oriau hirach, ond am gyfnod o amser. Ni allwch chi ddisgwyl i'r lefel honno o weithgarwch barhau trwy'r flwyddyn gyfan yn ychwanegol at y posibilrwydd o gael trefniadau contract ac asiantaeth priodol hefyd. Nawr, mae'r her bob amser yn ymwneud â deall y galw ariannol a ddaw yn sgil hynny hefyd, ond ceir angen - os byddwch chi angen gwelyau ychwanegol a'r gallu i ymdopi ag ymchwydd ychwanegol o ran staff, bydd yn rhaid i hynny fod yn rhan o'r broses gynllunio. Dyna pam yr ydym ni'n disgwyl i bob bwrdd iechyd, â'u hawdurdod lleol a'u partneriaid gwasanaeth, ddeall yr hyn y maen nhw'n ei wneud yn rhan o'r cynllun cyfan. Mae'n rhaid i mi gadarnhau, ynglŷn â gweithwyr cymdeithasol, ein bod ni'n gweld mwy o weithwyr cymdeithasol yn cael eu lleoli mewn ysbytai fel rhan o'r tîm. Nid yw'n ymwneud yn syml â threfnu ac ymdrin â phobl mewn gwahanol rannau o'r system. Gwyddom y ceir her â'r gweithlu cymdeithasol o ran niferoedd, ond mewn gwirionedd ceir cydnabyddiaeth ei fod yn lle gwell i gael mwy o weithwyr cymdeithasol yno fel rhan o'r tîm hwnnw er mwyn helpu i gefnogi pobl i ddychwelyd i'r gymuned. O ran cael eich derbyn i unrhyw gyfleuster, y clinigwr neu'r tîm o glinigwyr fydd yn gorfod gwneud y dewis hwnnw. Ni chaiff y penderfyniad ei lywio gan safbwyntiau ynglŷn â chyllid; caiff ei lywio gan y lle yr ystyrir ei fod yn glinigol briodol i rywun dderbyn gofal a chymryd rhan mewn gofal. Yn olaf, rwy'n dymuno ymdrin efallai â'r prif bwynt newydd yr ydych chi'n ei wneud, ynglŷn â derbyniadau dewisol a gweithgarwch dewisol. Gwyddom, yn y gaeaf, y ceir cryn dipyn o weithgarwch dewisol. Nid yw'n wir dweud na cheir unrhyw weithgarwch dewisol yn y gaeaf. Ceir cyfaddawdu o ran gofal heb ei drefnu pan geir cynnydd yn nifer y gwelyau sy'n cael eu llenwi o ganlyniad i ofal heb ei drefnu, ond mae gweithgarwch dewisol yn digwydd o hyd. Yn wir, y gaeaf diwethaf, o gymharu ystadegau rhwng mis Ionawr a mis Mawrth 2016 ag ystadegau rhwng mis Ionawr a mis Mawrth 2015, gwelsom fwy na 4,000 o weithdrefnau dewisol ychwanegol yn digwydd o fewn y GIG yng Nghymru, felly mae gwir angen parhau i weld mwy o weithgarwch yn digwydd er mwyn sicrhau nad yw pobl yn aros am gyfnodau annerbyniol o amser. Nid wyf am grwydro at bwynt hollol wahanol, ond rwy'n cydnabod yr her a'r pwysau sydd ar weithgarwch dewisol yn y gaeaf, a bydd rhywfaint o'r adnoddau gwerth £15 miliwn yr ydym wedi'u dyrannu yn cael eu targedu at gefnogi gweithgarwch dewisol yn ystod y gaeaf.